Huuksi mõis

Huuksi mõis (saksa keeles Hukas) oli rüütlimõis Peetri kihelkonnas Järvamaal. Nüüdisajal jääb kunagine mõis Järva valda Järva maakonnas.

Ajalugu

Berend Johann von Uexküll  (1648–1687) eraldas 17. sajandil Huuksi mõisa oma Päinurme mõisast. Pärast tema surma läks mõis Otto Constantin von Uexküllile (1672–1718) ja 1727. aastal tema väimehele Otto Friedrich von Budbergile.

Budbergide kätte jäi mõis 1789. aastani, mil selle 44 000 rubla eest ostis Johann Ernst von Maydell.

1816. aastal ostis mõisa 165 000 rubla eest Johann Christoph Engelbrecht von Grünewaldt.

1852 ostis mõisa Lokuta mõisnik August Rausch von Traubenberg, kelle poeg Thure Rausch von Traubenberg oli UukseUuemad sõnumid. Uute kreisisaadikute valimine, Uukse parun Thure Rausch von Traubenberg, Eesti Postimees ehk Näddalaleht: ma- ja linnarahvale, nr. 5, 31 jaanuar 1902 mõisa viimane omanik enne 1919. aasta võõrandamist.

Mõisakompleks

Esinduslik mõisahoone ehitati mitmes järgus 18.–20. sajandil. Hoone oli keskelt kahe- ja otstest ühekorruseline.
Fassaadi keskosal oli sammastele toetuv katusealune ja tagaküljel graniidist terrass.

Peahoone sai tugevalt kahjustada teises maailmasõjas ning lagunes järgnenud aastakümneil varemeiks. Nüüd on hoonest alles ainult vasakpoolse otsa müürid.

Säilinud on mõni ümberehitatud kõrvalhoone ja ülejäänud kõrvalhoonete varemed, samuti võsastunud park.

Vaata ka
Eesti mõisate loend
 Viited 

Kirjandus
Alo Särg, "Järvamaa mõisad ja mõisnikud". Argo, Tallinn 2005

Välislingid
Huuksi mõisast Eesti mõisaportaalis
 Eesti Ajalooarhiivi Kinnistute register: Huuksi mõis (Peetri khk)

Kategooria:Järvamaa mõisad
Kategooria:Järva vald
Kategooria:Peetri kihelkond
Kategooria:Bremenite mõisad
Kategooria:Grünewaldtide mõisad
Kategooria:Maydellide mõisad
Kategooria:Budbergide mõisad
Kategooria:Uexküllide mõisad